CELEX: 32018R0648
Language: bg
Date: 2018-04-26 00:00:00
Title: Регламент за изпълнение (ЕС) 2018/648 на Съвета от 26 април 2018 година за прилагане на член 11, параграф 4 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан

27.4.2018   
            
            
               BG
            
            
               Официален вестник на Европейския съюз
            
            
               L 108/12
            
         РЕГЛАМЕНТ ЗА ИЗПЪЛНЕНИЕ (ЕС) 2018/648 НА СЪВЕТА
   от 26 април 2018 година
   за прилагане на член 11, параграф 4 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграф 4 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 1 август 2011 г. Съветът прие Регламент (ЕС) № 753/2011.
            
         
               (2)
            
            
               На 10 април 2018 г. комитетът към Съвета за сигурност на ООН, създаден съгласно параграф 30 от Резолюция 1988 (2011) на Съвета за сигурност на ООН, актуализира информацията по отношение на едно лице, подлежащо на ограничителни мерки.
            
         
               (3)
            
            
               Поради това приложение I към Регламент (ЕС) № 753/2011 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 753/2011 се изменя съгласно предвиденото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 април 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  ОВ L 199, 2.8.2011 г., стр. 1.
   
      ПРИЛОЖЕНИЕ
      Вписването относно посоченото по-долу лице се заменя със следното:
      
         
                     „(83)
                  
                  
                     Mohammed Omar Ghulam Nabi
                     
                        Звание: молла. Основания за включване: лидер на вярващите („Amir ul-Mumineen“), Афганистан. Дата на раждане: а) около 1966 г., б) 1960 г., в) 1953 г. Място на раждане: а) село Naw Deh, област Deh Rawud, провинция Uruzgan, Афганистан, б) област Maiwand, провинция Kandahar, Афганистан. Гражданство: Афганистан. Дата на посочване от ООН:12.4.2000 г.
                     
                        Друга информация: името на баща му е Ghulam Nabi, известен още като молла Musafir. Изгубил е лявото си око. Зет на Ahmad Jan Akhundzada Shukoor Akhundzada. Счита се, че се намира в граничната област между Афганистан и Пакистан. Принадлежи към племето Hotak. Преразглеждането съгласно Резолюция 1822 (2008) на Съвета за сигурност приключи на 27 юли 2010 г. По непотвърдени данни е починал през април 2013 г. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/1427394
                     
                        Допълнителни сведения от описателното обобщение на основанията за включване в списъка, предоставено от Комитета по санкциите:
                     
                     Mohammed Omar има званието „Командир на вярващите в Ислямското емирство Афганистан“ и е върховният лидер на талибанското движение в йерархията на талибаните. Предоставял е подслон на Осама бин Ладен (починал) и неговата мрежа Ал Кайда в годините преди атаките в Съединените американски щати от 11 септември 2001 г. От 2001 г. ръководи талибаните в борбата им срещу правителството на Афганистан и неговите съюзници в страната.
                     Mohammed Omar се ползва с доверието на други видни военни ръководители в региона, като Jalaluddin Haqqani.“